ROMÂNIA  







                                                                          JUDEŢUL CĂLĂRAŞI
                                                                                                                                                                                                                                                       CONSILIUL JUDEŢEAN CĂLĂRAŞI 





   
 HOTĂRÂRE

privind solicitarea de transmitere a imobilului înscris în Cartea Funciară nr. 30862 UAT Călărași, aflat în proprietatea publică a Municipiului Călăraşi şi în administrarea Consiliului Local al Municipiului Călăraşi, în administrarea Consiliului Judeţean Călăraşi
 Consiliul Judeţean Călăraşi, întrunit în şedinţa ordinară din 30.06.2026,

 Având în vedere: 

       -  raportul Direcţiei Economice, înregistrat sub nr. 10160 din 18.06.2026;
       - avizul Comisiei de Studii, Prognoze Economico - Sociale, Buget - Finanţe şi Administrarea Domeniului Public şi Privat al Judeţului;

       - avizul Comisiei pentru Activităţi Ştiinţifice, Învăţământ, Sănătate, Cultură, Culte, Protecţie Socială, Sportive şi de Agrement; 

       - adresa Direcției Dezvoltare, Tehnică și Relații Externe nr. 10074 din 15.06.2026; 


        - prevederile art. 858, art. 860 alin. (1), (2), art. 866 şi art. 867 din Codul Civil, adoptat prin Legea nr. 287/2009, republicat, cu modificările şi completările ulterioare;

  
        - prevederile art. 75 alin. (1) lit. b), art. 87 alin. (5), art. 173 alin. (1) lit. b) alin. (3) lit. d), art. 285 lit. a), art. 286 alin. (4), art. 297 alin. (1) lit. a), art. 298 şi art. 299 din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare; 

            În temeiul art. 196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare,

HOTĂRĂŞTE:
  Art. 1. – Se aprobă solicitarea de transmitere a unui imobil, cu suprafața de 4.796 m.p., având Cartea Funciară nr. 30862 a U.A.T. Călărași și nr. cadastral 30862, situat în intravilanul Municipiului Călărași, Șoseaua Chiciului, nr. 1B, Județul Călărași, aflat în domeniul public al Municipiului Călăraşi şi administrarea Consiliului Local al Municipiului Călăraşi, în administrarea Consiliului Judeţean Călăraşi, pentru implementarea proiectului „Ride a Zero Waste Bike!” („Pedalează responsabil! Ciclism transfrontalier pentru turism durabil și biodiversitate, de la Dunăre la Marea Neagră”), pe o perioadă de 10 ani.

        Art. 2. – Direcţia Economică va duce la îndeplinire prezenta hotărâre. 

            Secretarul General al Judeţului, prin Compartimentul Cancelarie Consiliu şi Editare Monitor Oficial, va comunica prezenta hotărâre cu caracter individual: Prefectului Judeţului Călăraşi, Preşedintelui Consiliului Judeţean Călăraşi, Direcţiei Economice, Compartimentului Patrimoniu şi Primarului Municipiului Călăraşi.
   PREŞEDINTE,                                                                          

 ec. Vasile ILIUŢĂ






                                                   CONTRASEMNEAZĂ,               

                                                                                     SecretarUL GENERAL AL JUDEŢULUI,

                                                                                                    Anca-Mirela ȘTEFĂNESCU
Nr. 149                                                                                               

Adoptată la Călăraşi,
Astăzi  30.06.2026,
Redactată de consilier, 
ec. Cristina DUMITRACHE, în 5 exemplare.
